చెన్నై: తమిళనాడు రాజకీయాల్లో ఇన్నాళ్లు నెలకొన్న నాటకీయ పరిణామాలకు నేటితో ఫుల్స్టాప్ పడింది. సీఎం పీఠంపై పన్నీర్ పెట్టుకున్న ఆశలు బూడిదలో పోసిన పన్నీరయ్యాయి. తమిళనాడు కొత్త ముఖ్యమంత్రిగా మరికొన్ని గంటల్లో శశికళ ప్రతిపాదించిన పళనిస్వామి ప్రమాణ స్వీకారం చేయనున్నారు. ఈ నేపథ్యంలో పన్నీర్ వర్గం తీవ్ర నైరాశ్యంలో కూరుకుపోయింది. ఇన్నాళ్లు తమ నేత సీఎం అవుతారని అందరూ భావించారు. కానీ సీన్ రివర్స్ అయింది.పళనిస్వామిని సీఎంగా ప్రకటిస్తూ రాజ్భవన్ నుంచి నోట్ విడుదలైంది. దీంతో అనుమానాలన్నీ పటాపంచలయ్యాయి. ఈ పరిణామంపై పన్నీర్ సెల్వం స్పందించారు. అన్నాడీఎంకే పార్టీని ఎట్టి పరిస్థితుల్లోనూ శశికళ కుటుంబం చేతుల్లోకి వెళ్లనివ్వనిచ్చేది లేదని పన్నీర్ చెప్పారు. ఈ పోరాటం కొనసాగుతుందని ఆయన ప్రకటించారు. ఇన్నాళ్లు తన వెంట నడిచిన సోదరసోదరీలకు పోరాడతానని నమ్మకం ఇస్తున్నానన్నారు. అమ్మ ఆత్మ ఇవాళ ఉదయం 11.30 గంటలకు ఘోషించిందని పన్నీర్ ఆవేదన వ్యక్తం చేశారు. ఆమెకు ద్రోహం చేసిన వ్యక్తులకు ప్రాధాన్యత దక్కడమే ఇందుకు కారణమని పన్నీర్ సెల్వం చెప్పారు.
chennai: tamilanadu rajakeeyaallo innaallu nelakonna natakiya parinaamaalaku netitho fulstap padindi. cm peethampai pannir pettukunna aasalu boodidalo posina panneerayyaayi. tamilanadu kotta mukhyamantrigaa marikonni gantallo sasikala pratipaadinchina palaniswamy pramaana sweekaaram cheyanunnaru. ee nepathyamlo pannir vargam teevra nairaasyamlo koorukupoyindi. innaallu tama netha cm avutaarani andaruu bhaavinchaaru. cony sean revers ayindi.palaniswaamini cmga prakatistuu rajbhavan nunchi not vidudalaindi. deentho anumaanaalannii pataapanchalayyaayi. ee parinaamampai pannir selvam spandinchaaru. annadienke paartiini etty paristhitulloonuu sasikala kutumbam chetulloki vellanivvanichedi ledani pannir cheppaaru. ee poratam konasaagutundani aayana prakatinchaaru. innaallu tana venta nadichina sodarasodarilaku poraadataanani nammakam istunnaanannaaru. amma aatma ivaala udayam 11.30 gantalaku ghoshinchindani pannir aavedana vyaktam chesaru. aameku droham chesina vyaktulaku praadhaanyata dakkadame induku kaaranamani pannir selvam cheppaaru.